OpenLLM-France/wikimedia huggingface dataset:
# Colli sul Velino

Colli sul Velino és un comune (municipi) de la Província de Rieti, a la regió italiana del Laci, situat a uns 70 km al nord-est de Roma i a uns 13 km al nord-oest de Rieti. A 1 de gener de 2019 la seva població era de 497 habitants.
Colli sul Velino limita amb els següents municipis: Contigliano, Labro, Morro Reatino, Rieti, Rivodutri i Terni.

## Referències

* ↑ «Resident population on 1st january» (en anglès). ISTAT. [Consulta: 24 gener 2020].
# Línia addicional

Les línies addicionals o auxiliars són uns signes que s'utilitzen en notació musical per representar les altures corresponents a notes que, per ser molt agudes o molt greus, no caben dins de les cinc línies i quatre espais del pentagrama regular, i per tant, han de representar per sobre o per sota d'aquest. Un pentagrama té una capacitat màxima per escriure 11 notes: cinc en les línies, quatre en els espais interiors i dues notes més situades just per sobre i per sota del pentagrama.

## Bibliografia

* Ottó Károlyi, Introducción a la música. Alianza Editorial (Madrid, 2006) ISBN 84-206-3526-X
* Joaquín Zamacois, Teoria de la música. Libro I. Editorial Labor (Barcelona, 1981) ISBN 84-335-7837-5
# Sakoku

El sakoku (鎖国, literalment "país en cadenes" o "tancament del país") va ser una política de relacions exteriors del Shogunat Tokugawa introduïda pel shōgun Tokugawa Iemitsu, on ningú, fora estranger o japonès, podia entrar al país, o sortir-ne, sota pena de mort. Va abastar des 1641, quan van ser expulsats del Japó tots els estrangers europeus, particularment els comerciants i missioners provinents d'Espanya i Portugal que havien arribat a les illes japoneses en gran nombre durant la segona meitat del segle xvi.
La instauració del sakoku no implicava l'aïllament complet del Japó, sinó que totes les relacions comercials o culturals del Japó amb la resta del món serien mantinguts en un nivell molt reduït, i sempre sota la control directe del bakufu, impedint així que qualsevol súbdit japonès intentés mantenir contacte amb estrangers de manera particular. De fet, aquest últim supòsit estava severament prohibit.
Els únics contactes del Japó amb els estrangers durant la vigència del sakoku eren mantinguts amb Corea a l'Illa de Tsushima, amb Xina mitjançant les Illes Ryukyu dependents del Clan Shimazu, i amb els Països Baixos mitjançant l'illot artificial de Dejima (situat a la badia de Nagasaki). Cal destacar que en aquests tres casos les operacions d'intercanvi comercial eren realitzades en petites illes, zones específicament allunyades del territori japonès pròpiament dit. Així mateix s'ha de tenir en compte que als estrangers participants en l'intercanvi se'ls prohibia estrictament sortir d'aquestes zones per entrar en territori japonès (excepte per les visites d'homenatge a la cort del shōgun), ni es permetia als comerciants japonesos la lliure entrada a aquestes illes.
El sistema del sakoku va durar fins al 1853, any en què el comodor Matthew Perry es va presentar amb una flota de vaixells de guerra dels Estats Units per exigir l'obertura sense restriccions del comerç i va forçar posteriorment la signatura per part del Japó del primer dels Tractats desiguals, el tractat de Kanagawa. El terme sakoku, però, no va ser utilitzat fins al segle xix. Tanmateix, tot i l'obertura iniciada el 1853, encara era il·legal per als japonesos abandonar el territori del seu país fins a la restauració Meiji.

## Referències

* ↑ britannica.com
* ↑ Ronald P. Toby. State and Diplomacy in Early Modern Japan: Asia in the Development of the Tokugawa Bakufu. Stanford University Press, 1984, p. 17–. ISBN 978-0-8047-1952-0 [Consulta: 22 febrer 2013].
* ↑ Millard Fillmore, President of the United States of America. «Letters from U.S. President Millard Fillmore and U.S. Navy Commodore Matthew C. Perry to the Emperor of Japan (1852-1853)». Columbia University, 13-11-1852. [Consulta: 7 novembre 2020].

## Vegeu també

* Seclusió

## Enllaços externs

* Sakoku
# Osteochilus chini

Osteochilus chini és una espècie de peix cipriniforme de la família dels ciprínids.

## Morfologia

Els mascles poden assolir els 18 cm de longitud total.

## Distribució geogràfica

Es troba a l'est de Sabah (Borneo).

## Referències

* ↑ Günther A. 1868. Catalogue of the fishes in the British Museum. Catalogue of the Physostomi, containing the families Heteropygii, Cyprinidae, Gonorhynchidae, Hyodontidae, Osteoglossidae, Clupeidae,... [thru]... Halosauridae, in the collection of the British Museum. Cat. Fishes v. 7. i-xx + 1-512.
* ↑ BioLib (anglès)
* 1 2 FishBase (anglès)
* ↑ Martin-Smith, K.M. i H.H. Tan, 1998. Diversity of freshwater fishes from eastern Sabah: annotated checklist for Danum valley and a consideration of inter- and intra-catchment variability. Raffles Bull. Zool. 46(2):573-604.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. i A.J. Whitten, 1996. Freshwater fishes of Western Indonesia and Sulawesi: additions and corrections. Periplus Editions, Hong Kong. 8 p.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hickory Valley

Hickory Valley és una població dels Estats Units a l'estat de Tennessee. Segons el cens del 2000 tenia 136 habitants.

## Demografia

Segons el cens del 2000, Hickory Valley tenia 136 habitants, 59 habitatges, i 35 famílies. La densitat de població era de 164,1 habitants/km².
Dels 59 habitatges en un 23,7% hi vivien nens de menys de 18 anys, en un 47,5% hi vivien parelles casades, en un 11,9% dones solteres, i en un 39% no eren unitats familiars. En el 35,6% dels habitatges hi vivien persones soles el 22% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 3,03.
Per edats la població es repartia de la següent manera: un 23,5% tenia menys de 18 anys, un 7,4% entre 18 i 24, un 22,1% entre 25 i 44, un 30,9% de 45 a 60 i un 16,2% 65 anys o més.
L'edat mediana era de 44 anys. Per cada 100 dones de 18 o més anys hi havia 100 homes.
La renda mediana per habitatge era de 15.313 $ i la renda mediana per família de 22.500 $. Els homes tenien una renda mediana de 21.875 $ mentre que les dones 14.688 $. La renda per capita de la població era de 8.935 $. Entorn del 18,4% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hickory Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Hickory Valley». American Fact Finder. Oficina del Cens dels Estats Units, 12-01-2010.
# Harry Markowitz

Harry Markowitz (anglès: Harry Max Markowitz) (Chicago, 24 d'agost de 1927 - San Diego, 22 de juny de 2023) fou un economista i professor universitari nord-americà guardonat amb el Premi del Banc de Suècia de Ciències Econòmiques l'any 1990.

## Biografia

Va néixer el 24 d'agost de 1927 a la ciutat de Chicago, població situada a l'estat nord-americà d'Illinois. Va estudiar economia a la Universitat de Chicago, en la qual es va doctorar l'any 1955. Després de formar part de la Rand Corporation i l'empresa informàtica IBM fou nomenat professor d'economia financera a la Universitat de Nova York.

## Recerca econòmica

Durant la seva estada a l'empresa informàtica IBM va desenvolupar el llenguatge informàtic anomenat Simscript, llenguatge creat per escriure programes d'anàlisi econòmic.
Amb l'elaboració del seu article "Portafolio Selection" (1952) va analitzar les millors condicions per a l'elecció per part dels individus o empreses, en una situació d'incertasa i amb el menor marge de risc. Markowitz va mostrar com la conducta racional de l'inversor consisteix a maximitzar els rendiments esperats i, per tant, minimitzar el risc (acció observada mitjançant l'estudi de la variància).
L'any 1990 fou guardonat amb el Premi del Banc de Suècia de Ciències Econòmiques pels seus estudis de la teoria econòmica enfocats en el camp empresarial, juntament amb Merton Miller i William Sharpe. Un premi no exempt de polèmica donada la seva utilitat puntual dins la vasta ciència econòmica.

## Obra seleccionada

* 1952: "Portfolio Selection". Journal of Finance, Vol. 7, Iss. 1, p. 77-91
* 1959: Portfolio Selection: Efficient Diversification of Investments
* 1987: Mean-Variance Analysis in Portfolio Choice and Capital

## Enllaços externs

* «Harry Markowitz» (en anglès). The Nobel Prize. The Nobel Foundation.
# Vidre volcànic

Un vidre volcànic és el producte del refredament ràpid del magma i és amorf i sense cristal·litzar. Com tots els tipus de vidre, el seu estat és intermedi entre el molt ordenat del cristall i el desordre del gas. Vidre volcànic pot fer referència al material intersticial de matriu en una roca volcànica de gra fi (afanítica) o referir-se a qualsevol tipus de roques ígnies. De forma comuna es refereix a l'obsidiana, que és un vidre riolític amb alt contingut de sílice. Altres tipus de vidre volcànic inclouen:
* Pedra tosca, es considera que és un vidre per no tenir estructura de cristall.
* Apache tears, un tipus d'obsidiana nodular.
* Taquilita un vidre basàltic.
* Palagonita, un vidre basàltic.
* Hialoclastita, compost de sideromelana i palagonita.
* Cabell de Pele, fibres de vidre volcànic.
* Llàgrimes de Pele, gotes com llàgrimes que com l'anterior rep el nom de la deessa Pele.
* Limu o Pele làmines o flocs.

## Referències

* ↑ Bates and Jackson, 1984, Dictionary of Geological Terms, 3rd ed., Prepared by the American Geological Institute
# Hertel

Hertel és el nom dels següents personatges:
* Johann Wilhelm Hertel (Berlín, 1727 - Schwerin, 1789), compositor, clavecinista i violinista alemany
* Peter Ludwig Hertel (Berlín, 1817 - 1899), compositor alemany especialitzat en la música de ball
# Hyla annectans

Hyla annectans és una espècie d'amfibi que es troba a l'Índia i regions de la Xina, en boscos humits per sobre dels 600m. No es troba amenaçada per la pèrdua d'hàbitat o excés de depredadors, ja que la seva població sembla estable, si bé calen estudis regionals per assegurar la seva viabilitat a tota la regió.
Aquesta granota arborícola té la pell fina a la zona del cap i més rugosa cap al darrere, on passa d'un color verd brillant a un verd fosc amb taques negres. El ventre és groc i les potes presenten també taques negres.

## Referències

* ↑ Boulenger, G. A. (1890). Fauna of British India. Reptilia and Batrachia.
* van Dijk, P.P., Ohler, A., Datong, Y., Shunqing, L., Dutta, S., Bordoloi, S & Roy, D. 2004. Hyla annectans. Llista Vermella d'Espècies Amenaçades de la UICN 2006. Consulta: 7 de gener de 2008.
# Elite Model Management

* «Elite» redirigeix aquí. Si cerqueu el grup social, vegeu «Elit».
Elite Model Management, coneguda simplement com a Elite, és una agència de models establerta a París el 1972 per John Casablancas i Alain Kittler.
Elite representa actualment més de 800 models dels cinc continents, cosa que la converteix en l'agència de models més gran del món. Ofereix cobertura internacional, amb una xarxa de 36 agències. El seu concurs, l'Elite Model Look, és una organització que cerca nous talents entre més de 350.000 concursants de més de 55 països, i és considerat el certamen de models més famós del món.
Elite World S.A. és l'empresa mare d'Elite Model Management i les seves oficines centrals són a Luxemburg. La junta directiva d'Elite World S.A. inclou en Bernard Hennet, n'Andrew Gleeson i en Thomas Röggla; aquest darrer és el major accionista de l'empresa, amb més del 25% de les accions. Els membres de la junta tenen més del 50% del capital social total.

## Models representades per Elite (des de la seva creació)

| Brigitte Nielsen Iman Abdulmajid Heather Kuzmich Stephanie Adams Carol Alt Summer Altice Alessandra Ambrosio Mini Anden May Andersen Robin Arcuri Jules Asner Nadja Auermann Emma B Tyra Banks Claudia Lozano Diora Baird Arlene Baxter Alice Burdeu Ana Beatriz Barros Monica Bellucci Elsa Benítez Leslie Bibb Gisele Bündchen Naomi Campbell Charlott Cordes Cindy Crawford | Emina Cunmulaj Cameron Diaz Debbie Dickinson Janice Dickinson Joanie Dodds Katarzyna Dolinska Kirsten Dunst Selita Ebanks Shiina Eihi CariDee English Karen Elson Tami Erin Linda Evangelista Terry Farrell Isabeli Fontana Jaslene González Jerry Hall Lydia Hearst Tricia Helfer Kristy Hinze Famke Janssen Neha Kapur Liya Kebede Riley Keough | Heidi Klum Yasmin Le Bon Noémie Lenoir Nicole Lenz Adriana Lima Nicole Linkletter Kristanna Loken Andie MacDowell Josie Maran Lauren McAvoy Catherine McCord Stacey McKenzie Dayana Mendoza Marisa Miller Karen Mulder Raica Oliveira Oluchi Onweagba Sofie Oosterwaal Tatjana Patitz Paulina Porizkova Ujjwala Raut Albert Reed Maggie Rizer Coco Rocha | Anya Rozova Camilla Rutherford Bruno Santos Tracy Scoggins Claudia Schiffer Joan Severance Stephanie Seymour Ingrid Seynhaeve Emma Sjöberg Carrie Southworth Ali Stephens Shannon Stewart Heather Stohler Kim Stolz Saleisha Stowers Yfke Sturm McKey Sullivan Whitney Thompson Uma Thurman Alina Vacariu Frederique van der Wal Damien Van Zyl Daria Werbowy Deanna Wright Sandrina Bencomo |

## Celebritats representades per Elite

* Ashley Judd
* Robin Arcuri
* Drew Barrymore
* Deanna Wright
* Cameron Diaz
* Kim Delaney
* Uma Thurman
* Brigitte Nielsen

## Enllaços externs

* Lloc web oficial Arxivat 2014-08-25 a Wayback Machine. (anglès)
* Elite Xile (castellà)
* Elite Espanya (castellà)
* Elite Model Look Argentina (castellà)
# Hœdic

Hœdic (en bretó Edig) és un municipi insular francès, situat a la regió de Bretanya, al departament d'Ar Mor-Bihan. L'any 2006 tenia 111 habitants. Està situada a l'oceà Atlàntic, al llarg de la costa sud de la Bretanya (penínsules de Rhuys i de Quiberon), a 13 km a l'est de Belle-Île i a 5 km alsud-est d'Île-d'Houat. Forma part d'una línia de crestes granítiques que comprenen la península de Batz-Le Croisic-Le Pouliguen, l'île Dumet, Houat, Quiberon i Groix.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 177 | 191 | 177 | 126 | 140 | 117 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1989-1995 | Marc Allanic |
| 1995-2001 | Maurice Allanic |
| 2001-2002 | Jean Rambure |
| 2002-2014 | André Blanchet |
| 2014- | Jean-Luc Chiffoleau |
# Hemodiàlisi

Hemodiàlisi, en medicina, és un mètode per treure productes de rebuig com la creatinina i urea, i també aigua lliure de la sang quan hi ha un important deteriorament de la funció del ronyó. L'hemodiàlisi és una de les tres teràpies de reemplaçament del ronyó (les altres dues són el trasplantament de ronyó i la diàlisi peritoneal).
L'hemodiàlisi es pot fer amb pacients externs o ingressats. S'acostuma a fer en una sala d'un hospital o en una clínica. Amb menys freqüència es fa a domicili.

## Principis

La sang a dialitzar del pacient s'obté i es retorna a una vena dilatada per una fístula de Cimino.
Els principis de l'hemodiàlisi són els mateixos d'altres diàlisis; implica una difusió de soluts a través d'una membrana semipermeable. Un flux contra corrent manté el gradient de concentració a través de la membrana en el màxim i incrementa l'eficàcia de la diàlisi.
La remoció del fluid per ultrafiltració s'aconsegueix alterant la pressió hidroestàtica del compartiment dialitzat causant que l'aigua lliure i alguns soluts dissolts es desplacin a través de la membrana.
La solució de la diàlisi que es fa servir pot ser una solució esterilitzada d'ions.
S'ha de tenir en compte que l'hemodiàlisi és una tècnica diferent de l'hemofiltració.

## Referències

* ↑ National Kidney and Urologic Diseases Information Clearinghouse guidance Kidney Failure: Choosing a Treatment That’s Right for You Arxivat 2010-09-16 a Wayback Machine.

## Vegeu també

* Dialitrauma

## Enllaços externs

* Online Community for Dialysis Patients by Dialysis Patients
# Hewitt (Wisconsin)

Hewitt és una població dels Estats Units a l'estat de Wisconsin. Segons el cens del 2000 tenia 670 habitants.

## Demografia

Segons el cens del 2000, Hewitt tenia 670 habitants, 233 habitatges, i 192 famílies. La densitat de població era de 319,4 habitants per km².
Dels 233 habitatges en un 48,5% hi vivien nens de menys de 18 anys, en un 76% hi vivien parelles casades, en un 3,9% dones solteres, i en un 17,2% no eren unitats familiars. En el 13,7% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,17.
Per edats la població es repartia de la següent manera: un 31,9% tenia menys de 18 anys, un 4,2% entre 18 i 24, un 32,5% entre 25 i 44, un 22,4% de 45 a 60 i un 9% 65 anys o més.
L'edat mediana era de 36 anys. Per cada 100 dones de 18 o més anys hi havia 91,6 homes.
La renda mediana per habitatge era de 53.295 $ i la renda mediana per família de 56.875 $. Els homes tenien una renda mediana de 38.625 $ mentre que les dones 24.688 $. La renda per capita de la població era de 19.234 $. Aproximadament el 2% de les famílies i el 2,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hewitt» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Hewitt». American Fact Finder. Oficina del Cens dels Estats Units, 12-01-2010.
# Elevàtor

Elevàtor (en rus: Элеватор) és un poble (un possiólok) de l'óblast de Lípetsk, a Rússia, que el 2011 tenia 33 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Holger Badstuber

Holger Badstuber (Memmingen, Baviera, 13 de març de 1989) és un futbolista alemany que juga com a defensa central, encara que també ho ha fet de lateral per la banda esquerra, en el VfB Stuttgart de la segona lliga alemanya. Posseeix una gran habilitat per a les rematades a pilota parada.
Inicialment es pensava que amb els nous jugadors que s'havien portat a l'equip, Louis Van Gaal anava a posar en la banqueta a la jove estrella; però s'oblidava d'un gran detall, el qual era que no posseïa un lateral per la banda dreta; sent això pel que va llevar Philipp Lahm de la banda esquerra i el va posar a la seua posició original, la de lateral dretà; deixant el lloc de l'esquerra lliure a la jove estrella alemanya.

## Internacional

Ha estat internacional amb la selecció de futbol d'Alemanya ha jugat 2 partits internacionals.

### Participacions en Copes del Món

| Mundial | Seu | Resultat |
| Copa Mundial de Futbol de 2010 | Sud-àfrica | |

## Clubs

| Club | País | Any |
| Bayern de Múnic II | Alemanya | 2002 - 2009 |
| Bayern de Múnic | Alemanya | 2009 |

## Referències

* ↑ «Badstuber, Holger» (en (alemany)). kicker.de. [Consulta: 29 juliol 2009].

## Enllaços externs

* Steckbrief von Holger Badstuber auf fcb.de
Holger Badstuber amb la selecció alemanya - Plantilles de navegació :
Selecció de futbol d'Alemanya – Copa del Món de futbol 2010
1 Neuer •
2 Jansen •
3 Friedrich •
4 Aogo •
5 Taşçı •
6 Khedira •
7 Schweinsteiger •
8 Özil •
9 Kießling •
10 Podolski •
11 Klose •
12 Wiese •
13 Müller •
14 Badstuber •
15 Trochowski •
16 Lahm  •
17 Mertesacker •
18 Kroos •
19 Cacau •
20 Boateng •
21 Marin •
22 Butt •
23 Gómez •
Seleccionador: Löw
Selecció de futbol d'Alemanya – Eurocopa 2012
1 Neuer •
2 Gündoğan •
3 Schmelzer •
4 Höwedes •
5 Hummels •
6 Khedira •
7 Schweinsteiger •
8 Özil •
9 Schürrle •
10 Podolski •
11 Klose •
12 Wiese •
13 Müller •
14 Badstuber •
15 Bender •
16 Lahm •
17 Mertesacker •
18 Kroos •
19 Götze •
20 Boateng •
21 Reus •
22 Zieler •
23 Gómez •
Entrenador: Löw :
# Eltham

Eltham és un barri del districte de Greenwich de Londres, Anglaterra (Regne Unit). L'àrea està catalogada al Pla de Londres com un dels 35 principals centres del Gran Londres.

## Referències

* ↑ Mayor of London. «London Plan (Consolidated with Alterations since 2004)». Greater London Authority, 2008. Arxivat de l'original el 2016-01-17. [Consulta: 17 octubre 2010].
# Elsy Jacobs

Elsy Jacobs (Garnich, 4 de març de 1933 - Guémené-sur-Scorff, 28 de febrer de 1998), va ser una ciclista luxemburguesa. Va destacar tant en pista com en carretera. Fou la primera Campiona del món de la prova en ruta l'any 1958. També guanyà una medalla al Campionat del mundial de Persecució.
El 1958 va batre el rècord de l'hora amb una distància de 41,347 km. Aquesta marca va estar imbatuda durant catorze anys, fins que va ser superada per la italiana Maria Cressari.
Des del 2008 existeix una cursa anomenada Gran Premi Elsy Jacobs en honor seu.

## Palmarès en ruta

* 1958
** Campiona del món en ruta
* 1959
** Campiona de Luxemburg en ruta
* 1960
** Campiona de Luxemburg en ruta
* 1961
** Campiona de Luxemburg en ruta
* 1962
** Campiona de Luxemburg en ruta
* 1963
** Campiona de Luxemburg en ruta
* 1964
** Campiona de Luxemburg en ruta
* 1965
** Campiona de Luxemburg en ruta
* 1966
** Campiona de Luxemburg en ruta
* 1967
** Campiona de Luxemburg en ruta
* 1968
** Campiona de Luxemburg en ruta
* 1970
** Campiona de Luxemburg en ruta
* 1971
** Campiona de Luxemburg en ruta
* 1972
** Campiona de Luxemburg en ruta
* 1973
** Campiona de Luxemburg en ruta
* 1974
** Campiona de Luxemburg en ruta

## Referències

* ↑ Zangerlé, Gaston. «Elsy Jacobs championne du monde». Festival Elsy Jacobs. [Consulta: 12 novembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Elammat

Elammat fou un regne de situació desconeguda, probablement entre Mesopotàmia i Anshan. A finals del segle xiv aC fou atacat vers el 1320 aC pel rei cassita de Mesopotàmia Kurigalzu II (1332-1308 aC) i que hi governava Hurpatila. Inicialment es va suposar que es tractava d'Elam, i que Hurpatila havia estat enderrocat i substituït per la dinastia Igihàlquida, però actualment se sap que Hurpatila no fou rei d'Elam sinó d'Elammat que era un estat diferent.